ཉེ་ལམ་ཟླ༥པའི་ཚེས༡༨ནས་ཚེས༢༠ཉིན་བར་ཀྲུང་དབྱང་འཐབ་ཕྱོགས་གཅིག་འགྱུར་གྱི་ལས་དོན་ཚོགས་འདུ་པེ་ཅིང་དུ་འཚོགས་པ་དང་ཀྲུང་གུང་ཀྲུང་དབྱང་སྤྱི་ཁྱབ་ཧྲུའུ་ཅི་དང་རྒྱལ་ཁབ་ཀྱི་ཀྲུའུ་ཞི།ཀྲུང་དབྱང་དམག་ཨུད་ཀྱི་ཀྲུའུ་ཞི་ཞིས་ཅིན་ཕིང་ཚོགས་འདུར་ལྷན་བཞུགས་ཐོག་གལ་ཆེའི་གཏམ་བཤད་གནང་བ་རེད།ཁོང་ནས་ནན་བཤད་གནང་རྒྱུར།དུས་བབ་གསར་པའི་འཐབ་ཕྱོགས་གཅིག་འགྱུར་གྱི་ལས་དོན་སྤེལ་བར་མ་མཐའི་རྩ་དོན་ནི་ཏང་གིས་འགོ་ཁྲིད་བྱེད་པ་དང་ཞོར་གྱི་ལག་བསྟར་དང་བྱེད་ཕྱོགས་ཅི་རིགས་པ་ཡོད་ཚད་ཏང་གིས་འགོ་ཁྲིད་ཀྱི་གོ་གནས་དང་སྲིད་སྐྱོང་གི་གོ་གནས་རྒྱུན་འཁྱོངས་དང་སྲ་བརྟན་དུ་གཏོང་རྒྱུའི་དམིགས་ཡུལ་ཉག་གཅིག་ཡིན་ཞེས་གསུངས།ངེས་པར་དུ་གཅིག་མཐུན་རང་བཞིན་དང་སྣ་མང་རང་བཞིན་གྱི་འབྲེལ་བ་ཐག་གཅོད་ཡང་དག་པ་བྱེད་ཐུབ་པ་དགོས་ཤིང་དགེ་བའི་གྲོགས་བཟང་འགྲིག་པ་དང་གཅིག་མཐུན་གྱི་བསམ་བློའི་རྨང་གཞི་འཛུགས་སྐྱོང་དང་སྲ་བརྟན་དུ་གཏོང་བ།ཕྱོགས་མཚུངས་དམངས་གཙོ་དར་སྤེལ་དང་བར་ཁྱད་ལ་བཟོད་གསོལ།བརྩི་བཀུར་བཅས་ཀྱིས་མཐུན་མོངས་གི་འབད་བརྩོན་དམིགས་ཚད་ཇེ་ཡངས་སུ་གཏོང་དགོས།ཁོང་ནས་འཐབ་ཕྱོགས་གཅིག་འགྱུར་གྱི་ལས་དོན་ནི་ཏང་ཡོངས་ཀྱི་ལས་དོན་ཡིན་པས་ཏང་མི་ཡོངས་ནས་ནན་ཏན་གྱི་རྣམ་འགྱུར་བཟུང་དགོས་པ་དང་རིམ་པ་ཁག་གི་ཏང་ཨུད་ནས་འཐབ་ཕྱོགས་གཅིག་འགྱུར་གྱི་ལས་དོན་ནི་དོན་གྱི་དམ་པར་བརྩིས་ཏེ།ཏང་ཨུད་ཀྱིས་གཅིག་འགྱུར་གྱི་འགོ་ཁྲིད་དང་འཐབ་ཕྱོགས་གཅིག་འགྱུར་པུའུ་ནས་མ་སྐུལ་དང་བླངས་ཐོག་གཞོགས་འདེགས་བྱེད་པ།འབྲེལ་ཡོད་ཚན་པ་དང་མི་སྣས་རང་འགན་ལྷུར་དུ་ལེན་པ་བཅས་ཀྱིས་ལས་ཀའི་རྣམ་པ་རྒྱུན་འཁྱོངས་ཡོང་བ་བྱེད་དགོས་ཞེས་གསུངས།དེ་བཞིན་འཐབ་ཕྱོགས་གཅིག་འགྱུར་མི་སྣའི་སྤྱོད་ཚུལ་བཟང་པོ་དར་སྤེལ་བཏང་སྟེ།དྲང་བདེན་ཡ་རབས།བཏང་སྙོམས་གཞན་ཕན།སྤྱོད་གཙང་སྲི་ཞུ་བཅས་བྱ་སྤྱོད་ངོ་མའི་ཐོག་ནས་མངོན་པར་བྱས་ཏེ་ཏང་ཕྱིའི་མི་སྣའི་བཅོས་མིན་གྱི་གུས་བཀུར་དང་དང་ལེན་ཡོང་བ་བྱས་ཏེ་དེ་དག་གིས་ཏང་དང་མཉམ་དུ་འབད་འཐབ་བྱེད་པར་སྐུལ་སློང་བྱེད་དགོས།